**М.I. Навумчык,**

настаўнік-метадыст, намеснік дырэктара

па вучэбна-метадычнай рабоце

Маларыцкай раённай гімназіі

**ВЫВУЧЭННЕ ПАЭМЫ АРКАДЗЯ КУЛЯШОВА «СЦЯГ БРЫГАДЫ»**

**(тэставае заданне, X клас)**

*Вызначце адзін ці некалькі правільных адказаў.*

1.Суаднясіце прозвішча, імя пісьменніка з яго партрэтам (фотаздымкам).



1) Аркадзь Куляшоў;

2) Уладзімір Дубоўка;

3) Кузьма Чорны;

4) Максім Танк;

5) Пімен Панчанка.

2. Паэма стваралася:

1) у верасні – кастрычніку 1942 г.;

2) маі – ліпені 1943 г.;

3) студзені – сакавіку 1944 г.;

4) лютым – лістападзе 1945 г.;

5) снежні 1945 г. – студзені 1946 г.

3. Твор напісаны ў форме:

1) маналогу-ўспаміну Алеся Рыбкі;

2) паэтычнага дзённіка, які вядзе галоўны герой;

3) мемуараў (успамінаў) Мікіты Ворчыка;

4) лістоў (пісем) галоўных герояў;

5) паэтычнай споведзі Мікіты Ворчыка і Алеся Рыбкі.

4. Па жанравых асаблівасцях паэма належыць:

1) да дыдактычнай;

2) лірычнай;

3) эпічнай;

4) ліра-эпічнай;

5) рамантычнай.

5. Асобнай кнігай твор выйшаў:

1) зімой 1942 г.;

2) восенню 1943 г.;

3) летам 1944 г.;

4) вясной 1945 г.;

5) летам 1943 г.

6. Асноўная ідэя паэмы:

1) сцвярджэнне патрыятычнай адданасці Радзіме;

2) услаўленне самаахвярнасці подзвігу савецкіх воінаў;

3) захапленне гераізмам воінаў;

4) згубнасць уласніцкай філасофіі жыцця;

5) сцвярджэнне бессмяротнасці подзвігу воінаў-партызан у барацьбе з фашысцкімі захопнікамі.

7. Тэма твора:

1) самаадданасці, самаахвярнасці звычайных людзей у экстрэмальных ваенных умовах;

2) услаўленне гераізму і мужнасці беларускіх партызан у барацьбе з захопнікамі;

3) паказ жыцця і барацьбы савецкіх людзей на фронце і ва ўмовах фашысцкай акупацыі;

4) паказ складанай і напружанай дзейнасці камуністаў па выхаванні і перавыхаванні салдат на фронце;

5) паглыбленае асэнсаванне аўтарам гістарычных шляхоў беларускага народа.

8. Стварэнню вобраза камісара Заруднага дапамагло знаёмства аўтара:

1) з адным з першых арганізатараў партызанскага атрада на тэрыторыі Беларусі генерал-маёрам В.З. Каржом;

2) членам Ваеннага савета 11-й арміі камісарам I.В. Зуевым;

3) камісарам 75-й стралковай дывізіі палкоўнікам I.С. Ткачэнкам;

4) камандзірам 28-га Чырванасцяжнага стралкова-га палка Д.С. Бандарэнкам;

5) начальнікам штаба 2-га Прыбалтыйскага фронту Л.М. Сандалавым.

9. Галоўны герой, «нямецкай бамбёжкаю гнаны», з сабою ўзяў:

1) міску;

2) лыжку;

3) боты;

4) гадзіннік;

5) канверты і лісты паперы.

10. З усёй брыгады ў жывых засталося толькі:

1) шэсць чалавек;

2) чатыры чалавекі;

3) дзесяць чалавек;

4) тры чалавекі;

5) сем чалавек.

11. Камісар Зарудны лечыцца:

1) на хутары ў знаёмага партызана;

2) у медсанбаце паблізу Віцебска;

3) у шпіталі пад Смаленскам;

4) у леснічоўцы;

5) у санчасці паблізу Гомеля.

12. Мікіта Ворчык:

1) разведчык партызанскага атрада;

2) наводчык гарматы;

3) танкіст узвода;

4) кулямётчык стралковага палка;

5) радыст брыгады.

13. Лізавета ў паэме:

1) хутаранка-ўдава, «жыве асобна, аднаасобна»;

2) «вясёлая кабета»;

3) праз уласныя інтарэсы імкнецца дэмаралізаваць людзей, выклікаць у іх душах сумнеў і бязвер’е;

4) носьбіт крайняга эгаізму;

5) шчырая, спагадлівая, клапатлівая, даверлівая.

14. Мікіта Ворчык у творы:

1) маладушны, нікчэмны, няўстойлівы;

2) натура слабая, церпіць маральны крах;

3) пакідае баявых сяброў, шукае «цішыні і спакою» пад саламянаю страхою бацькоўскага дома;

4) стаў ахвярай Лізаветы;

5) справядлівы, мужны, самаахвярны воін.

15. Алесь Рыбка ў паэме:

1) увабраў тыповыя рысы савецкага патрыёта, мужны, стойкі, храбры, бясстрашны;

2) бацька трох сыноў, якія змагаюцца з ворагам на фронце;

3) не любіць выстаўляць напаказ свае душэўныя якасці, блізка да сэрца прымае чужое гора, не губляецца ў складаных умовах;

4) не пакідае думкі пра зварот дадому «не нікчэмным, слабым жабраком», а з перамогай; верны свайму сумленню, вырашае цаною ўласнага жыцця выратаваць сцяг брыгады, не можа пакінуць цяжка параненага камісара;

5) у самыя трагічныя дні верыць у перамогу над ворагам.

16. Памяняйце пункты кампазіцыі так, каб яны адпавядалі паслядоўнасці падзей, апісаных у творы. Упішыце ў квадраты новыя нумары.

1) Лізавета паведамляе Рыбку, што немцы ўжо дайшлі да Урала. Жанчына ўпрошвае Алеся застацца.

2) У родных мясцінах Рыбку не пазнаюць. Ён бачыць сына, гукае яго.

3) Мядзведскі ўзрадаваўся нечаканым гасцям, запрашае за стол, хваліцца, што Салаўкі яго вывелі ў людзі.

4) Алесь Рыбка, сарваўшы сцяг з дрэўка, выбег на вуліцу. Вакол мёртвыя байцы.

5) Рыбка, Зарудны, Ворчык праводзяць тры дні ў лесе каля прыёмніка. Яны слухаюць Левітана. Развітацца з лясным шалашом прыспешвае Ворчык.

17. Сына Алеся Рыбкі, які не пазнаў бацьку, завуць:

1) Міколка;

2) Васілёк;

3) Паўлік;

4) Мікіта;

5) Санька.

18. Камісар Зарудны даручыў Алесю Рыбку:

1) данесці важныя звесткі пра захопнікаў у штаб арміі;

2) набыць прадуктаў харчавання для салдат брыгады, якую немцы акружылі каля аднаго з населеных пунктаў;

3) атрымаць звесткі пра ваенныя сілы ў тыле фашыстаў;

4) даставіць параненага камандзіра ў медсанбат;

5) ахоўваць сцяг брыгады.

19. Якім вобразна-выяўленчым сродкам (мастацкім тропам) з’яўляюцца падкрэсленыя радкі?

Пакасілі яго [поле] кулямёты,

Усё пакасілі...

1) метафарай;

2) метаніміяй;

3) гіпербалай;

4) аксюмаранам;

5) сінекдахай.

20. Асаблівасці паэмы:

1) густанаселена дзейнымі персанажамі, мае многа рэтраспекцый, ёсць пралог і эпілог;

2) наяўнасць лірычных адступленняў, вытрыманых у фальклорным ключы, устаўных малюнкаў, мастацкіх абагульненняў; яркая метафарычнасць; пейзажныя малюнкі дапамагаюць раскрыць ідэю твора, выявіць душэўны стан герояў, іх думкі, перажыванні;

3) Алесь Рыбка з’яўляецца двайніком аўтара, у асобных сцэнах зліваецца з яго асобай; асобныя месцы ўтворы нагадваюць традыцыйныя замовы, заклінанні; лірызм паэмы грунтуецца на фальклорных традыцыях, сілкуецца народна-песеннай стыхіяй;

4) Алесь Рыбка выконвае адначасова дзве ролі – удзельніка падзей і апавядальніка; аповед вядзецца ад імя першай асобы;

5) факты з ваеннай біяграфіі Алеся Рыбкі пададзены ў непарыўнай сувязі з яго псіхалагічнымі перажываннямі.

21. Паэма спалучае ў сабе рысы паэмы-дзённіка з апісаннем падарожжа. Такі ж прыём характэрны і для твораў:

1) Максіма Гарэцкага «Літоўскі хутарок»;

2) Мігеля Сэрвантэса «Дон Кіхот»;

3) Аляксандра Твардоўскага «Краіна Муравія»;

4) Мікалая Някрасава «Каму на Русі жыць добра»;

5) Якуба Коласа «Новая зямля».

22. У перакладзе М. Ісакоўскага на рускую мову твор быў змешчаны:

1) у газеце «Праўда», 4–5 мая 1945 г.;

2) часопісе «Маладая гвардыя», № 4, 1944 г.;

3) газеце «Знамя Саветаў», 7 лістапада 1942 г.;

4) газеце «Літаратура і мастацтва», 9 студзеня 1943 г.;

5) часопісе «Знамя», № 2–3, 1943 г.

23. За паэму аўтар быў удастоены:

1) Дзяржаўнай прэміі СССР у 1951 г.;

2) Ленінскай прэміі ў 1962 г.;

3) Літаратурнай прэміі імя Янкі Купалы ў 1959 г.;

4) Дзяржаўнай прэміі СССР I ступені ў 1946 г.;

5) Літаратурнай прэміі імя Аляксандра Фадзеева ў 1955 г.

24. Тэме Вялікай Айчыннай вайны А. Куляшоў прысвяціў таксама вершы:

1) «Над брацкай магілай»;

2) «Балада аб чатырох заложніках»;

3) «Ліст з палону»;

4) «Песня лістаносца»;

5) «Сасна і бяроза».

**Адказы:**

1 – 1↔2, 2↔5, 3↔4, 4↔1, 5↔3;

2 – 1;

3 – 2;

4 – 4;

5 – 2;

6 – 1–3;

7 – 3;

8 – 2;

9 – 2–4;

10 – 4;

11 – 4;

12 – 2;

13 – 1–4;

14 – 1–4;

15 – 1, 3–5;

16 – 3←1, 5←2, 2←3, 1←4, 4←5;

17 – 2;

18 – 5;

19 – 1;

20 – 2–5;

21 – 2–5;

22 – 5;

23 – 4;

24 – 1–3.

***Навумчык, М. І. Вывучэнне паэмы Аркадзя Куляшова «Сцяг брыгады» : [тэставае заданне, Х клас] / М. І. Навумчык // Беларуская мова і літаратура. – 2015. – № 10. – С. 44–46.***